recursal/SuperWikiNEXT-32B huggingface dataset:
**நவாப் மாலிக்** ஆங்கிலம்**Nawab Malik**(பிறப்பு 20 ஜூன் 1959) இந்திய அரசியல்வாதி, தேசியவாத காங்கிரசு கட்சி 
அரசியல்வாதி ஆவார்.மகாராஷ்டிராவின் சிறுபான்மையினர் வளர்ச்சி, வக்ப் மற்றும் திறன் மேம்பாடு மற்றும் தொழில்முனைவோர் அமைச்சராக பதவி வகிக்து வருகிறார். கோண்டியா நகரின் பாதுகாவலர் எனவும் அழைக்கப்படுகின்றார். தேசியவாத காங்கிரஸ் கட்சியின் செய்தித் தொடர்பாளர் மற்றும் மும்பை தலைவராகவும், மகாராஷ்டிராவின் முன்னாள் வீட்டுவசதி அமைச்சரும் ஆவார்.

பிறப்பு
-------

நவாப் மாலிக் 20 ஜூன் 1959 இல் துஸ்வாவில் (உத்திரப்பிரதேசம்) பிறந்தவர், 1970 ஆண்டு பம்பாய்க்கு (தற்போதைய மும்பைக்கு) குடிபெயர்ந்தவர்.

கல்வி
-----

அஞ்சுமன் இஸ்லாம் உயர்நிலைப் பள்ளி - எஸ்எஸ்சி (1976)
புர்ஹானி கல்லூரி - இன்டர் (1978)
எஃப்.ஒய். (பி.ஏ.) புர்ஹானி கல்லூரி (1979)

குடும்பம்
---------

நவாப் மாலிக்கிற்க்கு மெஹாஜபின் எனும் மனைவியும், ஃபராஸ், அமீர் என்ற மகன்களும், நிலோஃபர், சனா மாலிக் ஷேக் என்ற மகள்களும் உள்ளனர்

சட்டமன்றத்தில்
--------------

மாலிக், 1996, 1999, 2004-ல் நேரு நகர் சட்டமன்றத் தொகுதி மற்றும் 2009,2019-ல் மும்பையில் உள்ள அனுசக்தி நகர் (விதான் சபா தொகுதி) ஆகியவற்றிலிருந்து மகாராட்டிரா சட்டமன்றத்திற்கு தேர்ந்தெடுக்கப்பட்டார்.

அமலாக்கத்துறையின் வழக்கும், கைதும்
----------------------------------

11 பிப்ரவரி 2022 அன்று நவாப் மாலிக் மற்றும் தாவூத் இப்ராகிம் மீது தேசியப் புலனாய்வு முகமை தொடர்ந்த பணமோசடி வழக்கில், 23 பிப்ரவரி 2022 அன்று அமலாக்க இயக்குநரகத்தால் நவாப் மாலிக் கைது செய்யப்பட்டார். நவாப் மாலிக் நீதிமன்ற காவலின் போது, உடல்நிலை மோசமடைந்தை ஒட்டி 17 மே 2022 அன்று அன்று தானே கிரிட்டிகேர் மருத்துவமனைக்கு அனுமதிக்கப்பட்டு மருத்துவ சிகிச்சை பெற்று வந்தார். இந்திய உச்ச நீதிமன்றம் 11 ஆகஸ்டு 2023 அன்று நவாப் மாலிக்கிற்கு மருத்துவ காரணங்களுக்காக இரண்டு மாத கால இடைக்கால பிணை வழங்கியது.

மேற்கோள்கள்
-----------

1. ↑  "NCP Leader Nawab Malik Targets Anna Hazare, Gets Sued For Defamation". *NDTV.com*.
2. ↑  "Nawab Malik is second NCP minister to quit". *தி டைம்ஸ் ஆஃப் இந்தியா*. 11 March 2005. .
3. ↑  "அனுசக்தி நகர்சட்டசபைத் தேர்தல் முடிவு (2009)". Chief Electoral Officer, Maharashtra website. 9 ஏப்ரல் 2011 அன்று மூலம் (PDF) பரணிடப்பட்டது. 3 November 2010 அன்று பார்க்கப்பட்டது.
4. ↑  Nawab Malik walks out of hospital after court grants cash bail
5. ↑  Back Maharashtra news: NCP leader Nawab Malik gets interim bail from Supreme Court
**சந்தேரி யுத்தம்** (Battle of Chanderi) அல்லது **சந்தேரி முற்றுகை** என்பது கன்வா யுத்ததிற்கு பிறகு நடைபெற்ற ஒரு முற்றுகையாகும். இதில் முகலாய பேரரசர் பாபர் இராசபுத்திர கூட்டமைப்பை தோற்கடித்தார். வட இந்தியாவில் முகலாய ஆட்சியை தீர்க்கமாக நிறுவினார். மீண்டும் வளர்ந்து வந்த இராசபுத்திர சக்திகளை ஒடுக்கிய அதே நேரத்தில் வட இந்தியாவின் முதன்மை நிலைக்காக இந்த யுத்தமானது இராசபுத்திரர்கள் மற்றும் முகலாயர்கள் இடையே நடைபெற்றது. செய்தியை அறிந்த இராணா சங்கா பாபருடனான தன்னுடைய சண்டையை மீண்டும் புதுப்பிப்பதற்காக போர் ஆயத்தங்களை மீண்டும் தொடங்கினார். பாபர் இராணா சங்காவை தனிமைப்படுத்த முடிவு செய்தார். மல்வாவின் ஆட்சியாளரும், இராணா சங்காவின் கூட்டாளியுமான மேதினி ராயை இராணுவ ரீதியில் தோற்கடிக்க முடிவு செய்தார். இறுதியாக திசம்பர் 1527இல் மல்வாவில் இருந்த சந்தேரி கோட்டையை நோக்கி ஒரு சுற்றுப் பாதையை தேர்ந்தெடுத்து பாபர் அணி வகுத்தார். சந்தேரியானது மல்வா இராச்சியத்தின் தலைநகரமாக இருந்தது. 20 சனவரி 1528 அன்று சந்தேரியை அடைந்த பிறகு, அமைதி நடவடிக்கைக்காக சந்தேரியை தனக்கு கொடுத்தால் சம்சபாத்தை மேதினி ராய்க்கு கொடுக்க முன் வருவதாக பாபர் கூறினார். ஆனால் ராய் இதை நிராகரித்தார்.

சந்தேரியின் வெளிப்புற கோட்டையானது பாபரின் இராணுவத்தால் இரவில் கைப்பற்றப்பட்டது. அடுத்த நாள் காலையில் மேல் கோட்டையானது கைப்பற்றப்பட்டது. தாக்குதல் தொடங்கி 1 மணி நேரத்திற்குள்ளாகவே மேற்புறம் உள்ள கோட்டை வீழ்ந்ததை கண்டு பாபர் ஆச்சரியத்தை வெளிக்காட்டினார்.

கன்வா யுத்தத்தைப் போலவே கொல்லப்பட்டவர்களின் மண்டையோடுகளைக் கொண்டு ஒரு கோபுரத்தை அமைக்க பாபர் ஆணையிட்டார். இது ஒரு காட்டுமிராண்டித்தனமான நடவடிக்கையாக கருதப்படுகிறது. தன் எதிரிகளுக்கு எதிராக தைமூரும் இதே போன்ற பழக்க வழக்கத்தை பின்பற்றினார். சந்திரா என்ற வரலாற்றாளரின் கூற்றுப் படி, இதன் பொருளானது வெற்றியைக் குறித்தல் மற்றும் எதிரிகளை பயங்கரவாதத்திற்கு உள்ளாக்குதல் ஆகியவை ஆகும். பசௌர் என்ற இடத்தில் ஆப்கானியர்களுக்கு எதிராகவும் இதே போன்ற உத்தியை பாபர் முன்னர் பயன்படுத்தி இருந்தார்.

மேற்கோள்கள்
-----------

1. 1 2  Sharma 1954, ப. 8.
2. 1 2  Lane-pool, Stanley. "Babar". 12 June 2015 அன்று பார்க்கப்பட்டது.
3. 1 2  Chandra, Satish (2006). *Medieval India: From Sultanat to the Mughals (1206–1526)*. **2**. Har-Anand Publications.
4. ↑  Chaurasia 2002, ப. 156.
5. ↑  Sharma 1954, ப. 43.
6. ↑  Chandra, Satish (2006). *Medieval India: From Sultanat to the Mughals (1206–1526)*. **2**. Har-Anand Publications.
ஓர் சைசு (மணமகன்)இரண்டு வண்டி குதிரைகளைப் பிடித்துக் கொண்டிருக்கிறார்.
**கார்ரயாவின் சேக் முகம்மது அமீர்** (*Shaikh Muhammad Amir of Karraya*) ( வங்காள மொழி: শেখ মুহম্মদ আমির ; 1830 ஆம் ஆண்டு முதல் 1840 ஆம் ஆண்டு வரை) பிரிட்டிசு ராசு காலத்தில் கல்கத்தா மாநிலத்தின் புறநகர்ப் பகுதியான பாலிகங்கில் உள்ள கார்ராயாவைச் சேர்ந்த பெங்காலி ஓவியர் ஆவார்.

தொழில்
------

இவரது புரவலர் தாமசு கால்ராய்ட் ஆவார். பேன்னி பார்க்சு 1850 ஆம் ஆண்டு சில ஓவியங்களை *சித்திரத்தைத் தேடி ஒரு யாத்ரீகத்தின் அலைதல்* என்ற இவரது புத்தகத்தில் கல்லச்சுக்கலை செய்தார்.  இவரது சில ஓவியங்கள் லண்டன் பிரித்தானிய நூலகத்தில் உள்ள இந்தியா அலுவலக பதிவுகளில் காணப்படுகின்றன. பெருநகரக் கலை அருங்காட்சியகம் சேகரிப்பில் *இரண்டு வண்டி குதிரைகளைப் பிடித்துக் கொண்டிருக்கும் ஒரு சைசு (மணமகன்)* ஓவியம் இடம் பெறுவதற்கு இவரும் காரணம் ஆகும். 

இவரின் மற்றொரு படைப்பு*, மணமகனுடன் ஒரு பே பந்தயக் குதிரை* ஆகும். இப்படைப்பானது சமீபத்தில் பிரிட்டிசு கலைக்கான யேல் மையத்தால் கையகப்படுத்தப்பட்டது. இதை அருங்காட்சியகத்தின் ஆய்வு அறையில் சந்திப்பின் மூலம் பார்க்கலாம்.

மேற்கோள்கள்
-----------

1. ↑  "Calcutta house surrounded by a garden with tank and out-houses". British Library. 29 September 2017 அன்று பார்க்கப்பட்டது.
2. ↑  "Trip down memory lane to British Raj: The Met presents Company School paintings". *Architectural Design | Interior Design | Home Decoration Magazine | AD India*. 18 July 2017. 29 September 2017 அன்று பார்க்கப்பட்டது.
3. ↑  "Painting - A groom with a horse and carriage - Victoria & Albert Museum". *Search the Collections*. 29 September 2017 அன்று பார்க்கப்பட்டது.
4. ↑  "Changing Visions, Lasting Images: Calcutta Through 300 Years". *Mãrg* (Marg Publications) **41**. 1988.
5. ↑  "A Syce (Groom) Holding Two Carriage Horses". Metropolitan Museum of Art. 29 September 2017 அன்று பார்க்கப்பட்டது.
**நத்தர்ஷா பள்ளிவாசல், திருச்சி** இந்தியாவிலுள்ள தமிழ்நாட்டின் திருச்சி நகரில் சிங்காரதோப்பு பகுதியில் அமைந்துள்ள பள்ளிவாசல்  ஆகும். இப்பள்ளிவாசல் வளாகத்தில் நத்தர்ஷா வலி தர்காவும் அமைந்துள்ளது.

வரலாறு
------

சுமார் 1100 வருடங்களுக்கு முன்பு நத்தர்ஷா வலி எனும் இசுலாமிய சூபி மகான் தனது சுல்தான் பதவியை தனது சகோதரருக்கு கொடுத்து விட்டு தமிழ்நாட்டில் திருச்சிக்கு வந்து மக்களுக்கு போதனைகள் செய்தார். அவரது போதனை மூலம் பலர் இசுலாம் மதத்தை ஏற்றனர்.அவர் இறந்த பின் அவரை திருச்சியிலே அடக்கம் செய்தனர்.அவரது அடக்கத்தலம் அருகிலேயே பள்ளிவாசல் கட்டப்பட்டது.அப்பள்ளிவாசல் நத்தர்ஷா வலி பள்ளிவாசல் என அழைக்கப்படுகிறது.

சந்தனக்கூடு
-----------

ஒவ்வொரு ஆண்டும் சந்தனக்கூடு விழா அன்று அலங்காரம் செய்யப்பட்ட சந்தனக்கூடு இரவு 10 மணிக்கு மேல் காந்தி மார்க்கெட் ஆர்ச்சில் இருந்து துவங்கி பெரியகடைவீதி, சிங்காரதோப்பு வழியாக வலம் வந்து அதிகாலை பள்ளிவாசலை அடையும்.ஆயிரம் வருடம் பழமை வாய்ந்த நத்தர்ஷா பள்ளிவாசல் தர்காவுக்கு தமிழகம் மட்டுமின்றி, நாடுமுழுவதிலும் இருந்து ஏராளமானோர் வருகை தந்து தரிசனம் செய்து வருகின்றனர்.

மேற்கோள்கள்
-----------

1. ↑  "Mosques in Trichy". trichyonline.in.
[*தொடர்பிழந்த இணைப்பு*]
2. ↑  "திருச்சி நத்தர்ஷா பள்ளிவாசலில் சந்தனக்கூடு விழா - தினத்தந்தி". மே 21, 2019.
3. ↑  "திருச்சி நத்தர்ஷா பள்ளி வாசலில் சந்தனக்கூடு உரூஸ் விழா". தினகரன். 1 சூலை 2015 அன்று பார்க்கப்பட்டது.
[*தொடர்பிழந்த இணைப்பு*]
**நன்னாரி** அல்லது **கிருஸ்ணவல்லி** அல்லது **நறு நெட்டி** (*Hemidesmus indicus* ஆங்கிலத்தில் பொதுப்பெயர்: *Indian Sarsaparilla*) என்பது தென்னாசியாவில் வளரும் நிலைத்திணை (தாவரம்) படரும் ஒரு கொடி இனம் ஆகும். இதன் கெட்டியான வேர் மணம் மிக்கது. இக் கொடியின் இலைகள் மாற்றிலை அமைப்பு கொண்டதாக, பச்சை நிற இலைகளில், வெண்ணிறத்தில் வரிகள் கொண்டிருக்கும். மேலும் இதன் இலைகள் நீண்டு கண் அல்லது மீன் வடிவில் இருக்கும். இக்கொடியின் தண்டு மெல்லியதாகவும், குறுக்குவெட்டு வட்டமாகவும் இருக்கும். இக்கொடியின் பூக்கள் வெளிப்புறம் பசுமையாகவும், உள்புறம் கத்தரிப்பூ நிறத்திலும்(செம்மை கலந்த ஊதா நிறம்) இருக்கும். இச்செடி ஒரு மருத்துவ மூலிகையாகும்.

நன்னாரியின் சாறில் இருந்து ஒருவகையான பருகும் நீருணவு செய்வர். *நன்னாரி சர்பத்* என்று கூறப்படும். நன்னாரி சாறு இந்திய மருத்துவத்திலும் பயன்படுகின்றது. ஆயுர்வேத மருத்துவ முறையில் இதன் பெயர் *அனந்தமூலா* (Anantmula.). நன்னாரி குடிப்பதற்கு இதமாகவும், உடல் வியர்வையைக் கூட்டுவதற்கும், சிறுநீர்

பெயர்கள்
--------

நன்னாறிக்கு அங்காரிமூலி, நறுநெட்டி, பாதாளமூலி, பாற்கொடி, வாசனைக் கொடி, சாரிபம், கோபாகு, சுகந்தி, கிருஷ்ணவல்லி, நீருண்டி போன்ற வேறு பெயர்கள் உண்டு. இந்தத் தாவரத்தில் பால் இருக்கும் என்பதால் ‘பாற்கொடி’ என்றும், வாசனையைக் கொடுப்பதால் ‘சுகந்தி’ என்றும் பூமிக்குள் வளரும் இதன் வேர்த்தொகுப்பால் ‘பாதாளமூலி’ என்ற பெயரும் இதற்கு அமைந்தது. இதில் நாட்டு நன்னாரி மற்றும் சீமை நன்னாரி போன்ற வகைகள் உள்ளன.

பயன்கள்
-------

போக்கை கூட்டுவதற்கும் குருதியை தூய்மைப்படுத்துவதற்கும் பயன்படும் ஒரு பொருளாக கருதப்படுகின்றது.
இது சிபிலிஸ் (syphilis), மூட்டுவலி, உடல் சூடு, மேல் பூச்சான தோல் நோய்களுக்கும் தீர்வாக பயன்படும் என்று கருதப்படுகின்றது.

மேற்கோள்கள்
-----------

1. ↑  டாக்டர் வி.விக்ரம் குமார் (4 ஆகத்து 2018). "மூலிகையே மருந்து 17: நாடி வரும் நலம்… நன்னாரி!". *கட்டுரை*. இந்து தமிழ். 4 ஆகத்து 2018 அன்று பார்க்கப்பட்டது.

வெளி இணைப்புகள்
---------------

* Botanical : தற்கால மூலிகை - நன்னாரி
* நன்னாரி - இந்திய சரசபரில்லா பரணிடப்பட்டது 2012-12-06 at Archive.today
* ஹென்றியெட்டா மூலிகைகள் வலைத்தளம் Henriette's Herbal Homepage - நன்னாரி பற்றி
* RASAYANA: Ayurvedic Herbs for Longevity and Rejuvenation by Dr H. S. Puri (2003), published by Taylor & Francis, London, pages 43–45.
**வெண்பிடரி புறா** (*White naped pigeon*)(***கொலம்பா அல்பினுச்சா***) என்பது கொலம்பிடே குடும்பத்தில் உள்ள பறவை சிற்றினமாகும். இது ஒரு மாறுபட்ட வரம்பைக் கொண்டுள்ளது: ஒருபுறம் கமரூன் மலைகளிலும், மறுபுறம் ஆல்பர்டைன் பிளவு மலைக்காடுகளிலும் காணப்படுகிறது.

வெண்பிடரி புறாவின் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட அழிவால் அச்சுறுத்தப்படுகிறது.

நிலை
----

காங்கோ மக்களாட்சிக் குடியரசின் சில பகுதிகளில் உள்ளூரில் பொதுவானது என விவரிக்கப்பட்டாலும், வெண்பிடரி புறா பொதுவாக வரையறுக்கப்பட்ட வரம்பைக் கொண்ட ஒரு அரிதான பறவையாகும். இது எதிர்கொள்ளும் முக்கிய அச்சுறுத்தல், இப்புற வாழும் காடுகளின் வாழ்விடத்தை அகற்றுவதாகும், இருப்பினும் இது இரண்டாம் நிலை வனப்பகுதியில் வாழக்கூடியது. காபி தோட்டங்களில் இந்த புறா வாழ்வது பதிவாகியுள்ளது. இதன் எண்ணிக்கையின் போக்கு தெரியவில்லை. பன்னாட்டு இயற்கை பாதுகாப்பு சங்கம் இதன் பாதுகாப்பு நிலையை "அச்சுறு நிலையை அண்மித்த இனமாக" மதிப்பிட்டுள்ளது.

மேற்கோள்கள்
-----------

1. 1 2  BirdLife International (2016). "*Columba albinucha*". *IUCN Red List of Threatened Species* **2016**: e.T22690164A93263106. doi:10.2305/IUCN.UK.2016-3.RLTS.T22690164A93263106.en.. பார்த்த நாள்: 13 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q639029
* விக்கியினங்கள்: Columba albinucha
* ADW: Columba\_albinucha
* ARKive: columba-albinucha
* Avibase: A1B9BB88698E3C65
* BioLib: 136406
* BirdLife: 22690164
* ஈபேர்டு: whnpig1
* EoL: 1049676
* GBIF: 5231846
* iNaturalist: 3068
* IRMNG: 10195216
* ITIS: 177072
* IUCN: 22690164
* என்.சி.பி.ஐ: 2953365
* Xeno-canto: Columba-albinucha

 |
**பூர்ணா ஆறு** (Purna River) மேற்கு இந்தியா ஆறாகும். இது தப்தி ஆற்றின் முக்கிய துணை நதிகளில் ஒன்றாகும். இது மகாராட்டிராவின் ஜல்கானில் உள்ள சாங்தேவ் என்ற இடத்தில் கடலில் கலக்கிறது.

சொற்பிறப்பியல்
--------------

*பூர்ணா* என்ற சொல்லுக்கு சமஸ்கிருதத்தில் *முழுமையான* என்று பொருள். இது பயோசினி அல்லது *பைசானி* (சமஸ்கிருத பொருள்: முழுமையான) என அழைக்கப்பட்டது.  *பூர்ணா* (கடக்பூர்ணா மற்றும் கட்டேபூர்ணா) என்று பெயரிடப்பட்ட பிற நதிகளும் உள்ளன.

இந்நதியினை நினைவு படுத்தும் விதமாக பல்வேறு சமூகம் மற்றும் பள்ளிகளுக்கு இந்த ஆற்றின் பெயர் இடப்பட்டுள்ளது.

விளக்கம்
--------

பூர்ணா மேற்கு பாயும் நதி. பல மீன் இனங்கள், வாத்துகள், பாக்டா போன்ற பறவைகளுக்கு இது இயற்கையான வாழ்விடமாகும். ஹட்னூர் அணை ஹத்னூர் கிராமத்திற்கு அருகிலுள்ள பூர்ணாவில் கட்டப்பட்டுள்ளது. இந்த அணை வடக்கு மகாராட்டிராவின் மிகப்பெரிய அணை. இது மிகப்பெரிய நீர் தேக்கத்தைக் கொண்டுள்ளது.

முக்தைநகர், மல்கப்பூர் பகுதிக்கு பூர்ணா முக்கிய நீர் ஆதாரமாகும். இது தெற்கு மத்தியப் பிரதேசத்தின் கிழக்கு சத்புரா மலைத்தொடரில் உயர்ந்து, மேற்கு நோக்கிப் பாய்ந்து, மகாராட்டிராவின் மராத்வாடா, விதர்பா பகுதியைத் தப்பி நதியுடன் இணைப்பதற்கு முன்பு வடிகட்டுகிறது.

இந்த நீர்நிலை பெரும்பாலும் மகாராஷ்டிரா மாநிலத்தின் கிழக்கு விதர்பா பகுதியில் அமைந்துள்ளது மற்றும் இது கிட்டத்தட்ட 18,929 சதுர கிலோமீட்டர் ஆகும்.

இது பைன்சேதியிலிருந்து 2 கிமீட்டர் தொலைவில் உள்ள போகர்னி கிராமத்தில் உருவாகிறது.  பைன்சேதி மகாராட்டிராவின் அமராவதி மாவட்டத்தை ஒட்டியுள்ள மத்தியப் பிரதேசத்தின் பெத்துல் மாவட்டத்தில் உள்ள தெகசில் ஆகும். அகோலா, புல்தானா மற்றும் ஜல்கான் மாவட்டங்கள் வழியாகப் பாயும் இந்த ஆற்றின் மொத்த நீளம் 334 கி.மீ. ஆகும். இந்த ஆற்றின் கரையில், முக்தைநகரில் முக்தபாய் கோயில் மற்றும் சாங்தேவ் கிராமத்தில் சாங்தேவ் கோயில் உள்ளனர். டாபி நதி சாங்தேவ் கிராமத்தில் பூர்ணாவுடன் இணைகிறது.

சங்கமம்
-------

வடக்கு மகாராட்டிராவின் ஜல்கான் மாவட்டத்தின் முக்தைநகர் வட்டத்தில் உள்ள சாங்தேவ் கிராமத்தில் பூர்ணா ஆறு தப்தி ஆறுடன் சங்கமிக்கிறது. இரண்டு நதிகள் சந்திக்கும் இடத்தில் (சங்கம் ) சாங்தேவா மகாராஜ் கோயில் கட்டப்பட்டுள்ளது. இதனைப் புனிதமானது (பவித்ரா ஸ்தான்) என்று பக்தர்கள் நம்புகிறார்கள்.[]

நதி துணை நதிகள்
---------------

பூர்ணா நதி மற்றும் அதன் துணை நதிகள்

* பூர்ணா நதி
	+ கோத்மா நதி
	+ ஆர்னா நதி
	+ பெந்தி நதி
	+ உமா நதி
	+ கட்டேபூர்ணா நதி
	+ ஷாஹனூர் நதி
		- பாவ்குரி நதி
	+ சந்திரபாக நதி
		- புலேஸ்வரி நதி
	+ மோர்னா நதி
	+ மான் நதி
		- மாஸ் நதி
		- உட்டாவாலி நதி
		- விசுவாமித்திரி ஆறு
		- நிர்குனா நதி
			* காந்தாரி நதி
	+ ஆஸ் நதி
	+ தியானகங்கா ஆறு
	+ விஸ்வகங்கா நதி
	+ நலகங்க நதி
	+ வான் நதி
	+ நட்கங்கா

கேலரி
-----

பூர்ணா ஆற்றின் இரம்மியமான தோற்றம், துப்பீஸ்வர், மலக்பூர்
* மகாராஷ்டிராவில் விதர்பா மற்றும் காண்டேஷ் ஆகிய இரு பகுதிகளை இணைக்கும் பூர்ணா ஆற்றின் பாலம்மகாராஷ்டிராவில் விதர்பா மற்றும் காண்டேஷ் ஆகிய இரு பகுதிகளை இணைக்கும் பூர்ணா ஆற்றின் பாலம்
* பூர்ணாபூர்ணா
* கங்கமாய் கோயில்கங்கமாய் கோயில்

மேற்கோள்கள்
-----------

1. ↑  "Amravati: Rivers". The Gazetteer Department, Maharashtra State Government. 1968.
2. 1 2  Jain, SK; Agrawal, PK; Singh, VP (2007). *Hydrology and Water Resources of India*. Springer. பக். 564. பன்னாட்டுத் தரப்புத்தக எண்:978-1-4020-5179-1. .
**அற்பாக்கா** தென் அமெரிக்காவில் காணப்படும் ஒட்டகத்தின் கிளை இன விலங்கு. இது மேலோட்டமாகப் பார்க்கையிற் சிறு இலாமாவைப் போன்ற தோற்றமளிக்கிறது. இவ்விலங்குகள் அந்தீசு மலைத்தொடரில் 3500 முதல் 5000 மீட்டர் வரை உயரமுள்ள பகுதிகளில் மந்தைகளாக வளர்க்கப்படுகின்றன. இவை பொதுவாக லாமாக்களை விடச் சிறியதாக இருப்பினும் இவை பொதி சுமக்கும் பணிக்காக வளர்க்கப்படுவதில்லை. மாறாக இவற்றின் முடியில் கிடைக்கும் இழைகளுக்காக வளர்க்கப்படுகின்றன. இவை பெரும்பாலும் பலவகையான குளிர்கால உடைகள் செய்யப் பயன்படுகின்றன. இவ்விலங்கின் மயிர் இழைகள் பெரு நாட்டின் வகைப்பாட்டின் படி 52 நிறங்களில் கிடைக்கின்றன. ஐக்கிய அமெரிக்க வகைப்பாட்டின் படி 16 நிறங்களில் உள்ளன. அல்ப்பாக்காக்களின் காது நேராக இருக்கும். லாமாக்களின் காது வாழைப்பழம் போல் வளைந்து இருக்கும். மேலும் லாமாக்கள் அல்ப்பாக்காக்களை விட ஒன்றிரண்டு அடிகள் உயரமாக இருக்கும்.

அற்பாக்காக்கள் ஆயிரம் ஆண்டுகளுக்கு முன்பே மனிதனால் பழக்கப்படுத்தப் பட்டு விட்டதாகத் தெரிகிறது. பெருவின் வடபகுதியில் உள்ள மோச்சே மக்களின் கலைப்பொருட்களில் அற்பாக்காக்களின் உருவம் காணக்கிடைக்கிறது.

அற்பாக்கா ஒன்றுடன் ஒரு கெச்சுவாச் சிறுமி

மேற்கோள்கள்
-----------

1. ↑  "Harvesting of textile animal fibres". UN Food and Agriculture Organization.
2. ↑   "Alpaca – *Lama pacos* – Details". *Encyclopedia of Life*.
3. ↑    "Alpaca". *பிரித்தானிக்கா கலைக்களஞ்சியம்* (11th) **1**. (1911). Cambridge University Press. 721–722.
பஞ்சப்பூர் ஒருங்கிணைந்த பேருந்து நிலையம்

திருச்சி மாநகராட்சிக்கு சொந்தமான இடம் திருச்சி - மதுரை தேசிய நெடுஞ்சாலையில் உள்ள பஞ்சப்பூர் பகுதியில் உள்ளது. அங்கு ஒருங்கிணைந்த பேருந்து அமைக்க திட்டமிடப்பட்டு இடங்களை சமன்படுத்தும் பணி கடந்த சில நாட்களாக நடைபெற்று வந்தது.

இங்கு ஒரே நேரத்தில் 350 பேருந்துகளை நிறுத்தி வைக்கும் வசதியுடன், ஆம்னி பேருந்து நிறுத்தம், டாக்ஸி ஸ்டாண்ட், உணவகங்கள் உள்ளிட்ட அடிப்படை வசதிகள் அமைய உள்ளன.

சென்னை கோயம்பேடு மார்க்கெட் போல இந்த ஒருங்கிணைந்த பேருந்து நிலையத்தை ஒட்டியே மொத்த மற்றும் சில்லரை காய்கறி மார்க்கெட்டும் அமைய உள்ளது. பஞ்சப்பூரில் ஒருங்கிணைந்த பேருந்து நிலையம் மற்றும் இதர உட்கட்டமைப்பு பணிகளுக்காக ரூபாய் 832 கோடி திட்ட மதிப்பீடு செய்யப்பட்டுள்ளது.

48 ஏக்கர் பரப்பளவில் ஒருங்கிணைந்த பேருந்து நிலையம் அமைக்க 140 கோடி, கனரக சரக்கு வாகனம் முனையம் அமைக்க ரூபாய் 76 கோடி, சாலைகள் மழைநீர் வடிகால் மற்றும் இதர உட்கட்டமைப்பு வசதிகள் ரூபாய் 75 கோடி பல்வகைப் பயன்பாடுகள் மற்றும் வசதிகளுக்கான மையம் அமைக்க 59 கோடி என ரூபாய் 350 கோடி ஒதுக்கீடு செய்யப்பட்டு அரசாணை வெளியிடப்பட்டுள்ளது.

இந்நிலையில் பஞ்சப்பூர் ஒருங்கிணைந்த பேருந்து நிலையம் அமைப்பதற்காக பல்வேறு தனியார் நிறுவனங்களிடமிருந்து மாதிரி வரைபடங்கள் மாநகராட்சிக்கு அனுப்பி வைக்கப்பட்டு இருந்தன அவற்றில் ஒரு வரைபடத்தை மாநகராட்சி நிர்வாகம் தேர்வு செய்துள்ளது.
**தர்மமூர்த்தி ராவ் பகதூர் காலவள கண்ணன் செட்டி இந்து கல்லூரி** (Dharmamurthi Rao Bhahadur Calavala Cunnan Chetty's Hindu College) (சுருக்கமாக **இந்து கல்லூரி** என அழைக்கப்படுகிறது) என்பது தமிழ்நாட்டின், சென்னை பட்டாபிராம்மில் உள்ள ஒரு கலை அறிவியல் கல்லூரி ஆகும். இது 1969 ஆம் ஆண்டில் நிறுவப்பட்டது. இந்த கல்லூரி சென்னைப் பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.

முதல் வேலநேரத்தில் உள்ள துறைகள்
-------------------------------

**இளநிலைப் படிப்புகள்**

• இ. க (பொருளாதாரம்) 

• இ. க (ஆங்கிலம்) 

• இ. க (வரலாற்று) 

• இ. க (தெலுங்கு) 

• இ. பொ. (பொது) 

• இ.பொ. (பெருவணிக செயலாளர்)

இரண்டாம் வேலை நேரத்தில் (மாலை கல்லூரி) உள்ள துறைகள்
---------------------------------------------------

**இள நிலை பாடநெறிகள்** 
• இ. க (குற்றவியல் மற்றும் காவல்துறை நிர்வாகம்) 

• இ. க (ஆங்கிலம்) 

• இ. க (தமிழ்) 

• பி.பி.ஏ. 

• பிசிஏ 

• இ.பொ. (பொது) 

• இ.பொ. (பெருவணிக செயலாளர்) 

• இ.பொ. (கணக்கியல் மற்றும் நிதி) 

• இ.பொ. (தகவல் அமைப்பு மேலாண்மை) 

• இ.அ (கணினி அறிவியல்) 

• இ.அ (மின்னணு & தகவல்தொடர்பு அறிவியல்) 

• இ.அ (கணிதம்) 

• இ.அ (புள்ளியியல்) 

• இ.அ (காட்சி ஊடகம்) 
**முதுநிலை பாடநெறிகள்** 
• மு.க (பொருளியல்) 

• மு.க (தமிழ்) 

• மு.பொ. 

• எம்.எஸ்.டபிள்யூ 

**ஆராய்ச்சிப் பாடங்கள்** 
• ஆய்வியல் நிறைஞர் (வணிகவியல்) 

* ஆய்வியல் நிறைஞர் (பொருளியல்)

(\* சென்னைப் பல்கலைக்கழகத்தின் இணைவுபெற்றது) 

• ஆய்வியல் நிறைஞர் (சமூக பணி)

அங்கீகாரம்
----------

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.

மேலும் காண்க
------------

* இந்தியாவில் கல்வி
* இந்தியாவில் படிப்பறிவு
* தமிழ்நாடு உயர் கல்வி நிறுவனங்களின் பட்டியல்

குறிப்புகள்
-----------

1. ↑  "Affiliated College of University of Madras".

வெளி இணைப்புகள்
---------------

* "DRBCCC Hindu College Pattabiram, Chennai". *drbccchinducollege.ac.in*. 2017-10-02 அன்று மூலம் பரணிடப்பட்டது. 2017-09-25 அன்று பார்க்கப்பட்டது.
**தாரா நல்லூர்** என்பது தமிழ்நாட்டின், திருச்சிராப்பள்ளி மாவட்டதின் தலைநகரான திருச்சிராப்பள்ளி மாநகராட்சியின் இதயப் பகுதியான காந்தி சந்தை அருகில் அமைந்துள்ள ஒரு மக்கள் குடியிருப்பு பகுதி ஆகும்.

முற்காலத்தில் அதாவது மன்னர்கள் ஆட்சிக்காலத்தில் திருச்சி நகரத்தின் கீழ அரண் சாலையின் கிழக்கில் அமைந்த போர் வீரர்களின் குடியிருப்புப் பகுதியாகவும் ஆயுத தளவாட தொழிற்சாலைகளின் பகுதியாகவும் இந்தப்பகுதி விளங்கியுள்ளது.

மன்னர்கள் காலத்தில் தஞ்சையிலிருந்து திருச்சி வருபவர்களின் நுழைவாயிலாக, கோட்டையின் கொத்தளமாக தாராநல்லூர் விளங்கியதன் அடையாளமாக இன்றும் ஸ்ரீ கொத்தளத்து அலங்க முனீஸ்வரர் ஆலயம் திகழ்கிறது. மேலும் மாகாளியப்பர் கோவில், சுப்புராயர் கோவில் , செல்லாயி அம்மன் கோவில் முதலானவையும் மக்களின் ஆன்மிக முன்னேற்றத்திற்கு உரிய இடங்களாக உள்ளன.

மேலும் "சுதேசி பங்களா "என பகுதி மக்களால் அழைக்கப் படும் 

```
 Helana Blavatsky
```

( எலனா பெத்ரோவ்னா கான் ) அம்மையார் அவர்களால் துவங்கப்பட்ட The Theosophical society என அழைக்கப்படும் பிரம்ம ஞான சபையின் 
திருச்சி கிளை இந்த தாராநல்லூர் பகுதியில் அமைக்கப் பட்டுள்ளது மிக பெருமைக்குரியது ஆகும்.
முஸ்லிம் நேசன் 1893
**"முஸ்லிம் நேசன்"** இலங்கையில் வெளிவந்த இஸ்லாமியர்களின் ஒரு முக்கியத்துவம் மிக்க இதழாகக் கொள்ளப்படுகின்றது. இதன் முதல் இதழ் 1883ல் வெளிவந்துள்ளது.

ஆசிரியர்
--------

மு. கா. சித்திலெப்பை

தமிழ் மொழியில் வெளிவந்த இதழ்
----------------------------

"முஸ்லிம் நேசன்" முழுமையாக தமிழ்மொழியில் வெளிவந்தமை அவதானிக்கத்தக்கது. இலங்கை இஸ்லாமியர்களின் தமிழ்மொழி இதழியல் வரலாற்றை நோக்குமிடத்து தமிழில் வெளிவந்த முதல் இதழாக இதனைக் கொள்ளலாம்.

போக்கு
------

19ம் நூற்றாண்டின் தமிழ் இதழியல் போக்கினை நோக்குமிடத்து இது முஸ்லிம்களின் செய்திகளுக்கும், முஸ்லிம்களின் விழிப்புணர்வுக்கும் வழிகாட்டக்கூடிய வகையில் அமைந்துள்ளது. குறிப்பாக மரபு ரீதியான இலங்கை முஸ்லிம்களின் சிந்தனைகளுக்கு சவால்விடுக்குமுகமாக இவ்விதழின் போக்கு அமைந்திருந்தது. குறிப்பாக இலங்கை முஸ்லிம்கள் மார்க்கக் கல்வி மாத்திரமன்றி பொதுக்கல்வியிலும் ஆர்வம் காட்ட வேண்டும் என்ற கருத்தினை வலியுறுத்தி வந்துள்ளது. இது மாத்திரமன்றி முஸ்லிம் சமூகத்தின் சீர்த்திருத்தத்தைக் கருத்திற்கொண்டு இவ்விதழ் குரல்கொடுத்து வந்தமை அவதானிக்கத்தக்கது.

ஆதாரம்
------

* இலங்கையில் இஸ்லாமிய இதழியல் வரலாறு - புன்னியாமீன்
* 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 6, 1982)
புதிய கட்டடங்கள்
**செங்கல்பட்டு மருத்துவக் கல்லூரி** (*Chengalpattu Medical College*) செங்கல்பட்டில் அமைந்துள்ள ஒரு கல்வி நிறுவனம். இதன் அமைவிடம் செங்கல்பட்டு நகரம், தமிழ்நாடு, இந்தியாவாகும். சென்னையிலிருந்து தென்மேற்கே 54 கி.மீ தொலைவில் இது அமைந்துள்ளது. தமிழ்நாட்டில் உள்ள அரசு மருத்துவக் கல்லூரிகளில் 5வது இடத்தில் உள்ளது

வரலாறு
------

செங்கல்பட்டு மருத்துவமனை 1965க்கு முன்பு செங்கல்பட்டு நகரின் உள்பகுதியில் பழைய கட்டிடத்தில் செங்கல்பட்டு மாவட்ட தலைமை மருத்துவமனையாகச் செயல்பட்டது. 1965ஆம் ஆண்டு தமிழக அரசின் மாவட்ட தலைமை மருத்துவமனையை மருத்துவக் கல்வி கற்பிக்கும் நிறுவனமாக மாற்றும் முடிவால் 250 படுக்கைகளுடன் மருத்துவப் பயிற்சி தொடங்கப்பட்டது. வேதாச்சலம் முதலியார் நகராட்சி மன்றத்தின் தலைவராக இருந்த போது,நன்கொடையாக ஒரு பரந்த நிலப்பகுதியை வழங்கினார். அந்த இடத்தில் அது முதல் கல்லூரி செயல்படுகிறது. 50 ஆண்டுகளைக் கடந்து இப்போதும் இயங்கி வருகிறது.

தொடக்கம்
--------

1970ஆம் ஆண்டு, முதல் முறையாக மருத்துவக் கல்வி கற்பித்தல் தொடங்கப்பட்டது.தொடக்கம் முதல் 2012 ஆம் ஆண்டு வரை 50 மாணவர்கள் வீதம் ஒவ்வொரு கல்வி ஆண்டிற்கும் சேர்க்கை நடைபெற்றது.2012-13 கல்வியாண்டு முதல் மாணவர்கள் சேர்க்கை எண்ணிக்கை 100 ஆக உயர்த்தப்பட்டது.1970 ஆம் ஆண்டு முதல் மாணவிகளும் கல்வி சேர்க்கையில் அனுமதிக்கப்பட்டனர். எம்.பீ.பீ.எஸ் பட்டப்படிப்பின் துவக்கம் முதல் 50 வயதான நிறுவனம்.

அடிப்படை துறைகள்
----------------

இந்த மருத்துவமனையில் கீழ்கண்ட துறைகள் செயல்படுகிறது.

1. பொது மருத்துவம்
2. அறுவை மருத்துவம்
3. மகப்பேறு மருத்துவம்
4. மகளிர் நோய் மருத்துவம்
5. குழந்தை மருத்துவம்
6. எலும்பு மருத்துவம்
7. கண் மருத்துவம்
8. காது, மூக்கு மற்றும் தொண்டை மருத்துவம்
9. மனநல மருத்துவம்
10. மார்பக மருத்துவம்

இங்கு நாள் ஒன்றுக்கு சராசரியாக 3000 முதல் 3500 வெளிநோயாளிகளுக்கு மருத்துவம் அளிக்கப்படுகிறது. உள்நோயாளிகளாக 600 முதல் 700 நோயாளிகளுக்கு மருத்துவம் வழங்கப்படுகிறது.

மேம்பட்ட மருத்துவ துறைகள்
-------------------------

1)நரம்பியல்

2)இருதயவியல்

3)சிறுநீரகவியல்

4)குழந்தை அறுவையியல்

5)ஒட்டுறுப்பு அறுவையியல்

6)சிறுநீரியல்

7)நரம்பு அறுவையியல்

மேற்கோள்
--------

1. ↑  "The Hindu : States / Tamil Nadu : MCI nod for admitting 200 more students". *www.thehindu.com*. 4 February 2013 அன்று மூலம் பரணிடப்பட்டது. 27 January 2022 அன்று பார்க்கப்பட்டது.
2. ↑  "Chengalpattu Medical College - Alumni Association". Chemcoalumni.org. 2014-01-15 அன்று மூலம் பரணிடப்பட்டது. 2012-03-17 அன்று பார்க்கப்பட்டது.
3. ↑  "Home". Tnmgrmu.ac.in. 2012-03-17 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Home". Tnmgrmu.ac.in. 2012-03-17 அன்று பார்க்கப்பட்டது.
[*தொடர்பிழந்த இணைப்பு*]

1. செங்கல்பட்டு மருத்துவ கல்லூரி மருத்துவமனை செய்திகளில்
2. செங்கல்பட்டு மருத்துவ கல்லூரி மருத்துவமனை செய்திகளில்
3. மன நலம் பற்றிய குறும்படம்; செங்கல்பட்டு மருத்துவக் கல்லூரி மாணவர்களின் படைப்பு

வெளி இணைப்புகள்
---------------

செங்கல்பட்டு மருத்துவ கல்லூரி அதிகாரபூர்வ இணையதளம் பரணிடப்பட்டது 2020-05-28 at the வந்தவழி இயந்திரம்
**கே.எல்.என் தகவல் தொழில்நுட்ப கல்லூரி** என்பது 2001 இல் சௌராஷ்ட்ரா சிறுபான்மையின சமூகத்தினரால் உருவாக்கப்பட்ட கல்லூரி ஆகும். இது மதுரையிலுள்ள இருபாலர் கல்வி நிறுவனம்.

அமைவிடம்
--------

கே.எல்.என் தகவல் தொழில்நுட்ப கல்லூரி மதுரை புறநகர் பகுதியில் அமைந்துள்ளது. மதுரையில் இருந்து 12 கி.மீ தொலைவில் உள்ளது. கே எல் என் பொறியியல் கல்லூரிக்கு அருகில் உள்ளது.

பாடப்பிரிவுகள்
--------------

சௌராஷ்டிரா மொழிச் சிறுபான்மை சமூகத்தைச் சேர்ந்த கே. எல். என். கிருஷ்ணன் என்பவரது முயற்சியால் 1994ல் நிறுவப்பட்ட இப்பொறியியல் தகவல் தொழில்நுட்பக் கல்லூரியானது, அகில இந்திய தொழில்நுட்பக் கல்விக் குழு மற்றும் அண்ணா பல்கலைக்கழகம் ஆகியவற்றால் அங்கீகாரம் பெற்றது.

### இளநிலை தொழில் நுட்பப் பாடப்பிரிவுகள்

இக்கல்லூரியில் நான்காண்டு இளநிலை பொறியியல் தொழில் நுட்பப் பாடப்பிரிவில் உள்ளது. அவைகள்:

* தகவல் தொழில் நுட்பப் பொறியியல்
* கட்டுமானப் பொறியியல்
* கணிபொறி அறிவியல் & பொறியியல்
* மின்னணுவியல்
* மின்னணுவியல் மற்றும் தொலைத்தொடர்பு

### முதுநிலை தொழில் நுட்பப் பாடப்பிரிவுகள்

இக்கல்லூரியில் இரண்டாண்டு முதுகலை பாடப்பிரிவுகள் நான்கு உள்ளது.

* கட்டுமானம் & கட்டுமானப் பொறியியல்
* கணிபொறி அறிவியல் & பொறியியல்
* மின்னணுவியல் மற்றும் தொலைத்தொடர்பு
* தகவல்தொடர்பு தொழில்நுட்பம்

பிறவசதிகள்
----------

1. காணொளி வசதியுடன் கூடிய நூலகம்
2. கணிப்பொறி ஆய்வகம்
3. ஆய்வகங்கள்
4. உணவகம்
5. பொறியியல் வரைதல் மண்டபம்

பிற கல்லூரிகள்
--------------

1. கே எல் என் பொறியியல் கல்லூரி
2. கே.எல்.என். பட்டதாரி ஆசிரியர் பயிற்சிக் கல்லூரி

மேற்கோள்கள்
-----------

1. ↑  KLN College of Information Technology, Pottapalayam
[*தொடர்பிழந்த இணைப்பு*]
**ஸ்ரீமதி இந்திரா காந்தி கல்லூரி** (Shrimati Indira Gandhi College) என்பது இந்தியாவின், தமிழ்நாட்டின்  திருச்சிராப்பள்ளியில் அமைந்துள்ள ஒரு மகளிர் கல்லூரி ஆகும். இந்த கல்லூரி 1984 ஆம் ஆண்டில் கே. சந்தனம் என்பவரால் நிறுவப்பட்டது, இது சத்திரம் பேருந்து நிலையத்துக்கு எதிரே அமைந்துள்ளது. இந்த கல்லூரி பாரதிதாசன் பல்கலைக்கழகத்துடன் இணைவுபெற்றுள்ளது.

வரலாறு
------

இந்த கல்லூரி 1984 ஆம் ஆண்டில் கல்வியாளர் கே. சந்தனம் அவர்களால் 2 படிப்புகள் கொண்டதாக 10 ஆசிரியர்களுடன் தொடங்கப்பட்டது. பெண்களுக்காக பிரத்தியேகமாக நிறுவப்பட்ட மாநிலத்தின் முதல் இரண்டு கல்லூரிகளில் இதுவும் ஒன்றாகும். பெண் கல்வியை ஊக்குவிப்பதற்காக இந்த கல்லூரிக்கு முன்னாள் இந்திய பிரதமர் இந்திரா காந்தியின் பெயர் சூட்டப்பட்டதுடன், கல்லூரி வளாகத்தில் இந்திரா காந்தியின் சிலை நிறுவப்பட்டுள்ளது.

குறிப்புகள்
-----------

1. ↑  "::.Bharathidasan University, Tiruchirappalli, Tamil Nadu, India..::". *www.bdu.ac.in*. 2015-12-27 அன்று மூலம் பரணிடப்பட்டது. 2019-03-06 அன்று பார்க்கப்பட்டது.
2. ↑  "Shrimati Indira Gandhi College". *www.sigc.edu*. 2019-03-06 அன்று மூலம் பரணிடப்பட்டது. 2019-03-06 அன்று பார்க்கப்பட்டது.
**ரியாசு அம்லானி** (*Riyaaz Amlani*) ஓர் இந்திய உணவக நிர்வாக அதிகாரி ஆவார். இவர் 1974 ஆம் ஆண்டு நவம்பர் மாதம் 20 ஆம் தேதி பிறந்தார். . இவர் இம்ப்ரேசரியோ பொழுதுபோக்கு மற்றும் விருந்தோம்பல் என்று பெயரிடப்பட்ட தனியார் நிறுவனத்தின் தலைமை நிர்வாக அதிகாரி ஆக உள்ளார்.   இந்திய தேசிய உணவக சங்கத்தின் தலைவராகவும் உள்ளார்.

வரலாறு
------

சர்ச்கேட்டின் கல்லூரியில் இளைய கல்லூரி மாணவராக இருந்தபோது, இவர் பார்சி திருமணங்களில் தொகுப்பாளராக மூன்லைட் செய்த பைகுல்லா பையன், சில தீவிரமான அசைவுகளை வெளிப்படுத்தி, தனது எடையை ரகசியமாக உணர்ந்து, ஒரு "மேலை நகரப் பெண்ணுடன்" நெருங்கி பழகத் தொடங்கினான். திடீரென்று, அன்பான, புத்தக ஆர்வமுள்ள இளைஞனுக்கு மிகவும் நெருக்கமாகத் தெரிந்த நகரம் அவரது ஒரு தீவிர விருப்பத்திற்கு விரோதமாகத் தோன்றியது.காதலர்கள் சேர்ந்து செல்ல எந்த இடமும் இல்லை. நிச்சயமாக, அப்போது பம்பாயின் பைலேன்கள், ஒரு மூலை மேசை கொண்ட ஒரு உணவகம், தம்பதிகளுக்கு திருடப்பட்ட தனியுரிமையின் தருணங்களை வழங்கிய அந்த மூலை ஆகியவற்றை அவர் அறிந்திருந்தார். அதனை அம்லானி கவர்ந்திழுக்க விரும்பினார்.அவர் அன்பைக் கண்டுபிடித்தது போல் அவர் மகிழ்விக்கவும் ஈடுபடவும் விரும்பினார். எனவே உணவகத்தினை திறக்க விரும்பினார்.

மேற்கோள்கள்
-----------

1. ↑  Gianani, Kareena (16 November 2014). "Food for thought with Riyaaz Amlani". *Mid-Day*. .
2. ↑  Krishnan, Reshma (12 May 2011). "He woke up and smelt the Mocha". *The Hindu*. .
3. ↑  Bhat, Shravan (27 February 2014). "Riyaaz Amlani and His Economics of Fine Dining". *Forbes*. .
4. ↑  "NRAI elects Impresario's Riyaaz Amlani as President". *Business Standard*. 26 September 2014. .

வெளி இணைப்புகள்
---------------

* இம்ப்ரேசாரியோ என்டர்டெயின்மென்ட் & ஹாஸ்பிடாலிட்டி பிரைவேட். லிமிடெட்
* தேசிய உணவக சங்கத்தின் இணையதளம்
**மூவர் கோயில்** என்பது தமிழ்நாடு மாநிலத்தில் மதுரை மாவட்டத்தின் அழகப்பன் நகர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். சொக்கநாதர் சுவாமியை மூலவராகக் கொண்ட இக்கோயிலில், மூலவருக்குப் பின்புறம் விஷ்ணு, மீனாட்சி அம்மன் மற்றும் சிவன் ஆகிய மூவரும் (சிவபெருமானுக்கு மீனாட்சியம்மனை திருமணத்திற்காக விஷ்ணு தாரை வார்த்து) காட்சியளிப்பதால் இக்கோயில் மூவர் கோயில் என்றழைக்கப்படுகிறது. மேலும், சிவன், விஷ்ணு, பிரம்மா ஆகிய மூவர் மற்றும் பார்வதி, இலட்சுமி, சரசுவதி ஆகிய முப்பெரும் தேவியர் சன்னதிகளும் இக்கோயிலில் இடம் பெற்றுள்ளதாலும் இக்கோயில் மூவர் கோயில் என்ற திருநாமத்துடன் திகழ்கிறது.

கடல் மட்டத்திலிருந்து சுமார் 184 மீட்டர் உயரத்தில் அமைந்துள்ள மூவர் கோயிலின் புவியியல் ஆள்கூறுகள், 9°53′51″N 78°05′43″E﻿ / ﻿9.8974°N 78.0952°E﻿ / 9.8974; 78.0952 ஆகும்.

சொக்கநாதர், விஷ்ணு, பிரம்மா, வெங்கடாசலபதி, பார்வதி, இலட்சுமி, சரசுவதி, கனகதுர்க்கை, தட்சிணாமூர்த்தி, செல்வ சித்தி விநாயகர், பாலமுருகன், ஐயப்பன், நந்தீசுவரர், சக்கரத்தாழ்வார், அனுமன், கால பைரவர், அப்பர் , சம்பந்தர், சுந்தரர், மாணிக்கவாசகர், வள்ளலார், நாகலிங்கம் மற்றும் கருப்பண்ணசாமி ஆகியோர் இக்கோயிலில் அருள்பாலிக்கின்றனர்.

மேற்கோள்கள்
-----------

1. ↑  ValaiTamil. "அருள்மிகு மூவர் திருக்கோயில்". *ValaiTamil*. 2023-08-07 அன்று பார்க்கப்பட்டது.
2. ↑  "Alagappan Nagar, Moovar temple". *vasthurengan.com*. 2023-08-07 அன்று பார்க்கப்பட்டது.
3. ↑  "Moovar Temple : Moovar Moovar Temple Details". *temple.dinamalar.com*. 2023-08-07 அன்று பார்க்கப்பட்டது.

வெளி இணைப்புகள்
---------------

* GeoHack - அழகப்பன் நகர் மூவர் கோயில்
**பாக்கிஸ்தான் புவியியல்** - பாக்கிஸ்தானின் புவியியல் பல்வேறு நிலப்பகுதிகளை உள்ளடக்கியிருக்கிறது.பாக்கிஸ்தான் புவியியல் ஆய்வு நிறுவனம் நாட்டின் புவியியல் படிப்பிற்கு பொறுப்பான பிரதான நிறுவனம் ஆகும்

டெக்டோனிக் மண்டலம்
------------------

இந்திய மற்றும் யூரேசிய டெக்டோனிக் தகடுகளோடு பாக்கிஸ்தான் டெக்டோனிக் தகடு இணைந்திருக்கிறது.அங்கு சிந்து மற்றும் பஞ்சாப் மாகாணங்கள் இந்திய தட்டுகளின் வடமேற்கு மூலையில் உள்ளன.இது பலூசிஸ்தான் மற்றும் கைபர்-பாக்தூன்க்வாவ யூரேசிய தட்டுக்குள்ளேயே உள்ளது.முக்கியமாக ஈரானிய பீடபூமி, மத்திய கிழக்கு மற்றும் மத்திய ஆசியாவின் சில பகுதிகளை உள்ளடக்கியதாகும்.இதனுடைய வட பகுதிகள் மற்றும் ஆசாத் காஷ்மீர் மத்திய ஆசியாவில் உள்ளது,எனவே இரண்டு டெக்டோனிக் தகடுகள் மோதிக்கொண்டால் பல பூகம்பங்கள் வர வாய்ப்புள்ளது.

பூகம்பங்கள்
-----------

டெக்டோனிக் தட்டுகளின் மையத்தில் இது இருப்பதால், பல ஆபத்தான பூகம்பங்கள் பாக்கிஸ்தானில் வர வாய்புள்ளது .

சுரங்க தொழில்
-------------

சுரங்கப்பாதை பாக்கிஸ்தானில் ஒரு முக்கியமான தொழில் ஆகும்.நிலக்கரி, தாமிரம், தங்கம், குரோமைட், கனிம உப்பு, பாக்சைட் மற்றும் பல தாதுப்பொருட்கள் உட்பட பல கனிமங்களை பாக்கிஸ்தான் கொண்டுள்ளது.விலையுயர்ந்த மற்றும் அரை விலையுயர்ந்த கனிமங்களும் கூட வெட்டப்படுகின்றன.இவை பெரிடோட், அக்வாமாரீன், டோபஸ், ரூபி, மரகதம், அரிதான பூமி தாதுக்கள் மற்றும் பல வகைகள் மற்றும் குவார்ட்ஸ் வகைகள் அடங்கும்.பாக்கிஸ்தான் கனிம மேம்பாட்டு கூட்டுத்தாபனம் சுரங்கத் தொழில்துறையினருக்கு ஆதரவாகவும் மற்றும் முன்னேற்றத்திற்கு பொறுப்பாகவும் செயல்படும்.பாகிஸ்தான் நவரத்தின கற்கள் கழகம் ஒரு அதிகாரப்பூர்வ நிறுவனம் பங்குதாரர்களின் நலன்களுகாக செயல்பட்டு வருகிறது.பலுசிஸ்தான் மாகாணம் கனிம வளங்களில் சிறப்பாக உள்ளது.

மேற்கோள்கள்
-----------

1. ↑  Geological Survey of Pakistan
**அனாதைப் படைப்பு** (*orphan work*) என்பது பதிப்புரிமைக்கு உட்பட்ட ஆனால் தளர்விலா முயற்சிக்குப் பின்பும் (after due diligence) பதிப்புரிமையாளர் யார் என்று அறியப்படாத அல்லது அறியப்பட்டாலும் தொடர்பு கொள்ள முடியாத ஒரு படைப்பு ஆகும். பதிப்புரிமையாளர் இறந்து அல்லது பதிப்புரிமைக்குச் சொந்தமான அமைப்பு இல்லாமல் போய், அடுத்து காப்புரிமை யாருக்கு உரித்தானது என்று நிறுவமுடியாமல் போனால் அந்தப் படைப்பு ஒரு அனாதைப் படைப்பு ஆகும்.

பதிப்புரிமை பற்றி தெளிவற்ற நிலை, ஈழப் போராட்டம் காரணமாக நிகழ்ந்த பெரும் அழிவு போன்றவை தமிழ்ச் சூழலில் கணிசமான அளவு அனாதைப் படைப்புகள் இருக்க முக்கிய காரணமாக அமைந்துள்ளன.

மேற்கோள்கள்
-----------

1. ↑  Borgman, Christine L. (2007). *Scholarship in the digital age: information, infrastructure, and the internet*. MIT Press. பக். 108. பன்னாட்டுத் தரப்புத்தக எண்:978-0-262-02619-2. .
2. ↑   *In from the Cold: An assessment of the scope of 'Orphan Works' and its impact on the delivery of services to the public*. JISC Collections Trust. April 2009. பக். 9.. பார்த்த நாள்: 2020-07-06.
3. ↑  National Writers Union (March 5, 2021). "NWU comments on discussion draft, Digital Copyright Act (DCA) of 2021" (PDF).
நால்தார் ஏரிகள்பச்சை நிறமுடைய நால்தார் அல்லது பாஷ்கிரி ஏரி-Iநால்தார் ஏரி அல்லது பாஷ்கிரி ஏரி-IIநீல நிறமுடைய நால்தார் ஏரி-III**Surface elevation** = 3050-3150 m
**நால்தார் ஏரிகள்** (*Naltar Lakes*) என்பது நால்தார் பள்ளத்தாக்கில் 3,050–3,150 மீட்டர் (10,010–10,330 அடி) உயரத்தில் அமைந்துள்ள மூன்று ஏரிகளாகும். இது பாஷ்கிரி ஏரிகள் என்றும் அழைக்கப்படுகிறது. மூன்று ஏரிகளில் ஒன்றில் ஏரியின் உள்ளே வளரும் புற்கள் காரணமாக நீரின் நிறம் பச்சை நிறத்தில் உள்ளது. மற்ற இரண்டும் நீல நிறமாக உள்ளது. முதலாவது, பாஷ்கிரி ஏரி, மேல் நால்தார் (அல்லது நால்தார் பாலா) பகுதியிலிருந்து சுமார் 12 கிலோமீட்டர் (7.5 மை) தொலைவில் அமைந்துள்ளது.  பள்ளத்தாக்கில் ஓடும் ஓடையை ஒட்டிய மண் சாலை ஏரிகள் வரை செல்கிறது. ஏரிகள் அடர்ந்த பைன் காடுகளால் சூழப்பட்டுள்ளன. மே முதல் அக்டோபர் வரை ஏரிகளைப் பார்வையிட சிறந்த நேரம். குளிர்காலத்தில், நால்தார் பள்ளத்தாக்கில் கடுமையான பனிப்பொழிவு காரணமாக, வாகனம் மூலம் ஏரியை அடைய முடியாது.

இதனையும் பார்க்கவும்
--------------------

* கில்கித்

விக்கிமீடியா பொதுவகத்தில்,  
 ***நால்தார் ஏரிகள்***   
என்பதின் ஊடகங்கள் உள்ளன.

சான்றுகள்
---------

1. ↑  "Naltar Valley". 2020-08-13 அன்று மூலம் பரணிடப்பட்டது. 2022-10-24 அன்று பார்க்கப்பட்டது.
2. ↑  "Naltar Lake | The Emerald Azure Lake in Pakistan". *skardu.pk*. 6 June 2016. 3 November 2019 அன்று பார்க்கப்பட்டது.
கைத்தறி
**தேசிய கைத்தறி நாள்**, கைத்தறி நெசவாளர்களை நினைவுகூறும் வகையில் இந்தியாவில் கொண்டாடப்படுகிறது. இதற்காக சுதேசி இயக்கம் தொடங்கப்பட்ட ஆகத்து 7 ஆம் நாள் தேர்ந்தெடுக்கப்பட்டது.கைத்தறியாடை இந்தியர்களின் பாரம்பரியத்தைக் குறிக்கின்றது. சிறுதொழிலான கைத்தறி நெசவில் கிட்டத்தட்ட 43 இலட்சம் மக்கள் ஈடுபட்டுள்ளனர். இத்தொழில் இந்தியாவின் ஊரகப் புறங்களில் அதிக வருமானத்தை தருகிறது. உலகெங்கும் இருந்து உற்பத்தியாகும் ஆடைகளில், கிட்டத்தட்ட 95% கைத்தறி ஆடைகள் இந்தியாவில் தயாரிக்கப்படுகின்றன.

செயல்பாடுகள்
------------

2015ஆம் ஆண்டின் ஆகத்து ஏழாம் நாளில், இந்தியப் பிரதமரான நரேந்திர மோதி தேசிய கைத்தறி நாளை வரும் ஆண்டுகளில் இந்திய அரசு கொண்டாடும் என்று கூறி, கைத்தறித் துறைக்கான சின்னத்தை அறிவித்தார். இவ்விழாவில் கைத்தறித் துறை தொடர்பான 72 விருதுகள் வழங்கப்பட்டன.

மேற்கோள்கள்
-----------

1. 1 2 3
2. ↑  ஆகஸ்ட் 7-ம் தேதி தேசிய கைத்தறி தினம்: மத்திய அரசு அறிவிப்பு

வெளி இணைப்புகள்
---------------

* தேசிய கைத்தறி தினம்: நெசவாளர்களுக்கு முதலமைச்சர் ஜெயலலிதா வாழ்த்து
* தேசிய கைத்தறி தினம்: நெசவாளர்களுக்கு ஆதரவு அளிக்க முதல்வர் பழனிசாமி வேண்டுகோள்
பில் பிரைசன் எழுதிய "A Short History of Nearly Everything" இன் மொழிபெயர்ப்பு **அனைத்துக்குமான சுருக்கமான வரலாறு**. இதைத் தமிழில் மொழிபெயர்த்தவர் ப்ரவாஹன். இந் நூலை தன்னிடம் வந்த நூலக தகவல்களை வைத்து பில் பிரைசன் எழுவில்லை. இந்நூலில் ஆரம்பகால ஆதி மனிதர்கள் குறித்து எழுதிய இரண்டு அத்தியாயங்களுக்காக அவர் 19000 கி.மீ. பயணம் செய்து 17 அகழ்வாராய்ச்சிப் பகுதிகளுக்கு நேரில் சென்று, பதிவு செய்கிறார். டார்வின் குறித்து எழுதிட காலோப்பாகஸ் தீவில் அவரைப் போலவே 178 நாட்கள் பயணிக்கிறார். நியூட்டனைப் பற்றி எழுத கேம்பிரிட்ஜ் சென்று விவான்ஸ் எனும் வாழும் அறிஞரை பார்க்க ஆஸ்திரேலியா போய், கடல் உயிரி ஆராய்ச்சிக்காக மத்திய பசிபிக், முதல் நில அதிர்வுக்கு ஜப்பான் எரிமலைகளை உணர சிசிலியின் எட்னா புகைமலை என பதினெட்டு நாடுகள், 176 அருங்காட்சியகங்கள், ஜாவாவில் கிடைத்த ஆதி மனித எலும்புக்கூடு கென்யா (ஆப்பிரிக்கா), கண்ட துர்கானா ஏரியின் 1.7 மில்லியன் ஆண்டு பழைய பெண் என அவற்றை ஆய்வு செய்தோர் உட்பட ஒரு 2000 வாழும் விஞ்ஞானிகளை நேரில் சந்தித்து தான் திரட்டியதைத் தன் பார்வையில் மெருகூட்டி யதார்த்த நடையில் விவரிக்கிரார். 2003ல் வெளிவந்த ஒரே வருடத்தில் ஒரு மில்லியன் விற்று சாதனை படைத்தது இதன் ஆங்கிலப் பிரதி. இந்திய மொழிகளில் இது தமிழில்தான் முதலில் மொழியாக்கம் அடைந்துள்ளது.

மேற்கோள்கள்
-----------

1. ↑  Staff of BBC Focus (July 2006). *How to... Make a Mint From Science*. BBC Focus. பக். 54.
2. ↑  Bill Bryson (May 2003). *A Short History of Nearly Everything*. USA: Broadway Books. பன்னாட்டுத் தரப்புத்தக எண்:0-7679-0817-1. .
3. ↑  Bill Bryson (November 2005). *A Short History of Nearly Everything: Special Illustrated Edition*. Broadway Books. பன்னாட்டுத் தரப்புத்தக எண்:0-7679-2322-7. .
**மைதிலி சரண் குப்த்** (*Maithilisharan Gupt*, *मैथिलीशरण गुप्त*; ஆகஸ்ட் 3, 1886 – டிசம்பர் 12, 1964) ஒரு இந்திக் கவிஞர் மற்றும் இந்திய விடுதலைப் போராட்ட வீரர். நவீன இந்தி கவிதையுலகின் முக்கிய ஆளுமைகளுள் ஒருவராகக் கருதப்படுபவர்.

வாழ்க்கைக் குறிப்பு
-------------------

உத்தரப்பிரதேசம் மாநிலம் ஜான்சிக்கு அருகிலுள்ள சிர்கான் எனும் ஊரில் 03-08-1886 ஆம் நாளில் பிறந்த இவர் பள்ளிப்படிப்புக்கும் குறைவாகத்தான் படித்தார். இவருடைய சகோதரர் சியாம் சரண்குப்தா புகழ்பெற்ற எழுத்தாளராக இருந்ததால் இவரும் இலக்கியத் துறையில் ஆர்வம் காட்டத் தொடங்கினார். 1903 ஆம் ஆண்டில் வைஸ்யோபகாரக் என்ற சஞ்சிகையில் இவரது சாண்ட்ஸ் எனும் படைப்பு வெளியிடப்பட்டது. அதன் பிறகு 1905 ஆம் ஆண்டில் சரஸ்வதி எனும் இதழில் இவருடைய முதல் கவிதை வெளியானது. இவரது கவிதைத் தொகுப்புகளில் 1909 ஆம் ஆண்டில் வெளியான "ரங்மைன் பாங்", 1910 ஆம் ஆண்டில் வெளியான "ஜெயாத்ரத்வாத்", 1912 ஆம் ஆண்டில் வெளியான "சந்த்ரஹாஸ்", "கிசான்" மற்றும் 1916 ஆம் ஆண்டில் வெளியான "வைடாலிக்" போன்ற நூல்கள் மிகவும் சிறப்பு பெற்ற நூல்களாகக் கருதப்படுகின்றன.

இந்திய விடுதலைப் போராட்டத்தில் வெள்ளையனே வெளியேறு இயக்கத்தில் இணைந்த இவர் 1940 ஆம் ஆண்டில் ஜான்சி சிறைச்சாலையிலும், 1941 ஆம் ஆண்டில் ஆக்ரா சிறைச்சாலையிலும் சிறைத்தண்டனை பெற்றார். 1952 முதல் 1964 வரை பன்னிரண்டு ஆண்டுகள் மாநிலங்களவை உறுப்பினராக நியமனம் செய்யப்பட்டார்.

1936 ஆம் ஆண்டில் இந்தி சாகித்திய சம்மேளனம் இவருடைய சாகேத் கவிதை நூலுக்கு மங்கள பிரசாத் பரிசை வழங்கியது. பிரயாக், ஆக்ரா, காசி இந்து பல்கலைக்கழகங்கள் இவருக்கு சிறப்பு முனைவர் (டி.லிட்) பட்டங்களை வழங்கிச் சிறப்பித்தன. இந்தி ஆர்வலர்களால் "ராஷ்டிர கவி" என்று அழைத்துப் பெருமைப்படுத்தப்பட்ட இவருக்கு 1954 ஆம் ஆண்டில் இந்திய அரசின் பத்ம பூசண் விருது அளிக்கப்பட்டது.

இவருடைய எழுபத்து எட்டாம் வயதில் சிர்கானில் 12-12-1964 ஆம் நாள் மரணமடைந்தார்.
**பன்மொழி நூலகம்,** நோர்வேயின் ஓசுலோவில் அமைந்துள்ளது. பல்வகைப்பண்பாடுகள் மற்றும் பன்மொழிகளுக்கான நூலகமாகத் திகழ்கிறது. பிற நூலகங்களுக்கு ஆலோசனைகளையும் வழங்குகிறது. அல்பேனியம், அம்கரியம், அரபி, போசுனியம், பர்மியம், தரி, ஆங்கிலம், பின்னியம், பிரெஞ்சு, அவுசா, இந்தி, யொருபா, சீனம், குரோட்டியம், குர்தி மொழி, லித்துவேனியம், இடச்சு மொழி, ஒரோமோ, பஞ்சாபியம், பஷ்டோ, பாரசீகம், போலிசு, போர்த்துகீச மொழி, உரோமானியம், உருசியம், செர்பியம், ஷோனா, சோமாலி, எசுப்பானியம், சுவாகிலி, தகலாகு, தமிழ், தாய், டிகீரினியா, செச்சென், துருக்கியம், துவி, அங்கேரியம், உருது, வியத்னாமியம் ஆகிய மொழிகளில் நூல்களையும் இசைக்குறுவட்டுக்களையும் வாங்கி இந்நூலகம் வழங்குகிறது. 

இந்நூலகத்துக்கு நார்வே மொழியில் மொழிபெயர்ப்பதற்கான தனிப்பட்ட அதிகாரம் வழங்கப்பட்டுள்ளது. இங்கு வெளியிடப்படும் நூல்கள் நோர்வீடிய மொழியிலும், அரபி, உருது, குர்தி, சோமாலி, பாரசீகம் போன்ற ஏதாவது ஒரு மொழியிலும் வெளியிடப்படுகின்றன. பிரபலமான சிறுவர் நூல்கள் இவ்வாறு வெளியிடப்பட்டுள்ளன.

வெளியிணைப்புகள்
---------------

* நூலகத்தின் தளம் பரணிடப்பட்டது 2013-01-16 at the வந்தவழி இயந்திரம்
* தமிழ் சேகரிப்புகள்
[*தொடர்பிழந்த இணைப்பு*]
**உஷா சங்வான்**, இந்தியாவின், பஞ்சாப்பைச் சேர்ந்தவரும் இந்திய அளவில், வணிக உலகில் மிகுந்த செல்வாக்கு மிக்க, பெண் வணிகத் தலைவருமாவார். 2013 ஆம் ஆண்டு முதல் 2018 ஆம் ஆண்டு வரை ஆசியாவின் மிகப்பெரிய காப்பீட்டு நிறுவனமான இந்திய ஆயுள் காப்பீட்டுக் கழகத்தின் முதல் பெண் நிர்வாக இயக்குநராக (MD) பணியாற்றியுள்ளார். அவரது ஓய்வுக்கு பின்னதாக தற்போதும் அந்நிறுவனத்தின் சுதந்திர இயக்குநராக பணியாற்றிவருகிறார். மேலும் டாட்டா மோட்டார்ஸ் நிறுவனத்தின் கூடுதல் மற்றும் சுயாதீன இயக்குனராக, 20 மார்ச் 2023 அன்று நியமித்துள்ளது.

சுயவிவரம்
---------

உஷா சங்வான், 1958 ஆம் ஆண்டில் பஞ்சாபின் சோனாலிகா குழுமத்தின் நிறுவனர்  லக்ஷ்மண் தாஸ் மிட்டல் மற்றும் ராஜ் ராணி மிட்டல் ஆகியோருக்கு மகளாகப் பிறந்தவர். சண்டிகரில் உள்ள அரசு மாதிரி நடுநிலைப் பள்ளியில் தனது ஆரம்பக் கல்வியை முடித்துள்ள இவர், பஞ்சாப் பல்கலைக்கழகத்தில், பொருளாதாரம் மற்றும் மனித வளத்தில் முதுகலைப் பட்டம் பெற்றுள்ளார். இந்திய காப்பீட்டு நிறுவனத்தில் உரிமம் பெற்றதோடு, லக்னோவில் உள்ள இந்திய மேலாண்மை கழகத்தில் (ஐஐஎம்) வணிக நிர்வாகத்தில் மேலாண்மைப் படிப்பையும் முடித்துள்ளார். ஓய்வுபெற்ற வருமான வரித்துறையின் தலைமை ஆணையரான நரேந்தர் சங்வானைத் திருமணம் செய்துகொண்டுள்ளார். இத்தம்பதியருக்கு ஒரு மகன் மற்றும் ஒரு மகள் என இரண்டு குழந்தைகள் உள்ளனர்.

தொழில்
------

1981 ஆம் ஆண்டில் தனது இருபத்திமூன்றாவது வயதில் இந்திய ஆயுட்காப்பீட்டுக்கழகத்தில் சேர்ந்து, அதன் பல்வேறு துறைகளில் முப்பத்து ஏழு ஆண்டுகள் பணிபுரிந்துள்ளார். முன்னதாக எல்ஐசியின் துணை நிறுவனமான வீட்டுக்கடன் வசதி நிறுவனத்தையும் அவர் தலைமையேற்று கையாண்டுள்ளார். 2004 ஆம் ஆண்டில் உலகளாவிய டெபாசிட்டரி ரசீதுகள் மூலம் $29.85 மில்லியனை திரட்டி இந்த நிறுவனத்தின் செயல்பாடுகளை மேம்படுத்தியதில் முக்கியப் பங்கு வகித்துள்ள இவர், சந்தைப்படுத்தல் மற்றும் எழுத்துறுதி பிரிவுகளை பிரித்து, ஆபத்து அடிப்படையிலான விலையை அறிமுகப்படுத்தியுள்ளார்.  இவரது ஓய்வுக்குப் பிறகு, டோரண்ட் பவர், கோத்ரேஜ் வீட்டுக்கடன் வசதி நிறுவனம் மற்றும் ட்ரைடென்ட் இந்திய குழுமம் ஆகியவற்றின் சுயாதீன இயக்குநர்கள் குழுவில் பணியாற்றியுள்ள உஷா, ஆக்சிஸ் வங்கியில் பெரிய நிதி கண்காணிப்பு குழுவில் உறுப்பினராகவும் இயக்குனராகவும் இருந்து வருகிறார்.

 இந்திய ஆயுள் காப்பீட்டுக் கழகத்தின் (எல்ஐசி) தலைவர், ஸ்ரீ எஸ்கே ராய், புதுதில்லியில் மத்திய நிதி, பெருநிறுவன விவகாரங்கள் மற்றும் தகவல் மற்றும் ஒளிபரப்புத் துறை அமைச்சர் ஸ்ரீ அருண் ஜேட்லியிடம் ரூ.1634, 89, 57, 602.00 ஈவுத்தொகை காசோலையை வழங்கினார். டிசம்பர் 15, 2014 அன்று. நிதிச் செயலர், ஸ்ரீ ராஜீவ் மெஹ்ரிஷி, நிதி அமைச்சகத்தின் நிதிச் சேவைகள் துறையின் செயலர், டாக்டர். ஹஸ்முக் அதியா மற்றும் ஸ்ரீ மனக், ஸ்ரீ வி.கே. ஷர்மா, திருமதி. உஷா சங்வான், எல்.ஐ.சி.யின் அனைத்து நிர்வாக இயக்குநர்களும் காணப்படுகின்றனர்.

மேற்கோள்கள்
-----------

1. ↑  Life Corporation on India. "Members On The Board Of The Corporation". Life Corporation on India, Official Website. நவம்பர் 9, 2013 அன்று மூலம் பரணிடப்பட்டது. November 9, 2013 அன்று பார்க்கப்பட்டது.
2. ↑  Livemint (2023-03-20). "Tata Motors appoints Usha Sangwan as Additional Director, Independent Director". *mint* (ஆங்கிலம்). 2023-03-22 அன்று பார்க்கப்பட்டது.
3. ↑  "Forbes India Magazine - Lachhman Das Mittal: Tractor master". *Forbes India* (ஆங்கிலம்). 2016-12-11 அன்று பார்க்கப்பட்டது.
4. 1 2  "Arundhati Bhattacharya to Archana Bhargava: A look at women achievers in PSU banks". The Economic Times. October 16, 2013. November 9, 2013 அன்று பார்க்கப்பட்டது.
**உலகக் கடவுச்சொல் நாள்** (*World Password Day*) என்பது பலரும் தங்களுடைய தகவல் பரிமாற்றத்திலும் நிதி தொடர்பான பரிமாற்றத்திலும் பயன்படுத்தும் கடவுச்சொல்லை எவ்வாறு பாதுகாப்பாக அமைப்பது தொடர்பாகவும், அதனை குறிப்பிட்ட காலத்திற்கு ஒருமுறை மாற்றம் செய்வது போன்ற விழிப்புணர்வை ஏற்படுத்துவதற்காகவும் இணைய முன்னோடிகளினால் கொண்டாடப்படும் ஒரு தினம் ஆகும். இந்நாள் ஆண்டுதோறும் மே மாத முதலாவது வியாழக்கிழமையில் கொண்டாடப்படுகிறது.

கடவுச்சொல்
----------

கடவுச்சொல் என்பது வளங்களை பயன்படுத்த உள்நுழைவதற்கான அங்கீகாரம் வழங்குவதற்கு நாம் மட்டும் பயன்படுத்தும் வகையில் நம்மால் உருவாக்கப்படக்கூடிய வார்த்தை அல்லது எண்குறிகளின் கோவைகள் (character)ஆகும் .

Mediawiki 1.25 sign in form

பொதுவாக பயன்படுத்தப்படும் கடவுச்சொற்கள்
---------------------------------------

2013 ஆம் ஆண்டின் கூகுள் அறிக்கையின்படி 

1. மக்கள் தங்கள் குடும்ப உறுப்பினர்களின் பெயர்
2. முக்கிய நாட்கள் (பிறந்த தினம், திருமண நாள்)
3. கடவுச்சொல் (PASSWORD)

போன்ற மிகவும் எளிதில் திருட வாய்ப்பிருக்கும் கடவுச்சொற்களை பயன்படுத்துவதாக தெரிவிக்கிறது.

பாதுகாப்பான கடவுச்சொல்
----------------------

முதன்முதலில் கடவுச்சொல்லை பயன்படுத்த தொடங்கியபோது பெரும்பாலும் பயன்படுத்தப்பட்டது கடவுச்சொல் (PASSWORD) என்பதனையும் 123456 என்பதனையுமே கடவுச்சொல்லாக பயன்படுத்தினர்.
இதனைமிக எளிதில் திருடமுடிந்தது. ஆனால் இன்றைய காலங்களில் நாம் கடவுச்சொல்லை பல்வேறு கணக்குகளில் பயன்படுத்துகிறோம். அவையாவன, கூகிள், மின்னஞ்சல், சாம்சங் கணக்கு, கட்செவி, முகநூல்

Facebook New Logo (2015)
எனவே அவற்றை மிக **கவனமாக அமைப்பது** அவசியம். அதற்கு,கீழ்கண்ட வ்ழிமுறைகளை பயனபடுத்தலாம்

1. பெரிய மற்றும் சிறிய எழுத்துகளில் அமைக்க வேண்டும்,
2. எண்கள், வடிவங்களையும் சேர்த்து உருவாக்க வேண்டும்.
3. ஒரு குறிப்பிட்ட கால இடைவெளியில் அதனை மாற்றம் செய்ய வேண்டும்

எவ்வாறு பாதுகாப்பது:
--------------------

1. **நச்செதிர்நிரல் (ANTIVIRUS)** பயன்படுத்துவது.
2. கடவுச்சொல்லை பிறரிடம் பகிராமல் இருப்பது நல்லது.
3. பிறருடைய கணினியை பயன்படுத்தும்போது அதில் கடவுச்சொல்லை தன்னிச்சையாக சேமிக்க கூடாது.
4. பல அடுக்கு அரண்களை அமத்தல்.

* ஒன் டைம் பாஸ்வேர்டு (OTP)
* குறிப்பு கேள்விகளை கேட்கச் செய்தல்
* பாங்கு அமைத்தல்( PATTERN LOCK)

Antivirus armshow

ஒழுங்குமுறை கொந்தர்கள்
----------------------

குற்றவியல் கொந்தர்கள் (Criminal Hacker) புரியும் தகவல் திருட்டுகளை தடுக்க ஒலுங்குமுறை கொந்தர்களை அரசின் பாதுகாப்புத்துறை, தடய அறிவியல் துறை, தகவல் தொழில்நுட்ப நிறுவனங்கள் இந்த வேலை வாய்ப்பை அளிக்கின்றன.

ஒழுங்குமுறை கொந்தர்கள் கல்வி பயிற்றுவிக்கும் இந்திய நிறுவனங்கள்:
----------------------------------------------------------------

* அலகாபாத் ஐ.ஐ.டி
* சண்டிகர் ஐ.ஐ.டி
* இந்திராகாந்தி திறந்த நிலைப் பல்கலைக்கழகம்.

மேற்கோள்கள்
-----------

1. ↑  "WORLD PASSWORD DAY – FIRST THURSDAY IN MAY". 22 மார்ச் 2016. 5 மே 2017 அன்று பார்க்கப்பட்டது.
2. ↑

*

வெளி இணைப்புகள்
---------------

* 
*
**உதயகுமார்**, சிதம்பரம் அண்ணாமலைப் பல்கலைக்கழக மாணவர் தலைவராக இருந்தவர். சூலை 1971-இல் அப்போதைய தமிழ்நாடு முதல்வர் மு. கருணாநிதிக்கு அண்ணாமலைப் பல்கலைக்கழகம் மதிப்புறு முனைவர் பட்டம் வழங்குவதை எதிர்த்து அண்ணாமலைப் பல்கலைக்கழக மாணவர்கள் நடத்திய போராட்டத்தில் கலந்து கொண்டவர்களில் ஒருவர். 

போராட்டத்தில் ஈடுபட்ட மாணவர்கள் ஆர்வக் கோளாறால் ஒரு கழுதையின் கழுத்தில் *டாக்டர்* என்று எழுதி தொங்க விட்டு பல்கலைக்கழக வளாகத்தில் கழுதையை நடமாட விட்டார்கள். மேலும் பல்கலைக்கழக வளாகத்தின் சுவற்றிலும் கழுதை படம் வரைந்து, அதன் கழுத்தில் டாக்டர் பட்டத்தை மாட்டி விட்டு கருணாநிதி எழுதினர். இது கருணாநிதியின் கவனத்திற்கு வந்தும் கண்டு கொள்ளாது மாணவர்களின் எதிர்ப்பினை மீறி, காவல்படை பாதுகாப்புடன் பட்டமளிப்பு விழாவில் கலந்து கொண்டு, பட்டமும் பெற்றுக் கொண்டார். 

23 சூலை 1971 அன்று மாணவர் உதயகுமார் பல்கலைக்கழக வளாகத்தின் ஒரு குளத்தில் மர்மமான முறையில் இறந்து கிடந்தார். காவல் துறையினர் தாக்குதலில் பலியானார் என்ற ஆதாரமற்ற வதந்தி நிலவியது. இறந்த உதயகுமாரின் பிணத்தைப் பார்த்து, இது என் மகன் இல்லை என்ற வாக்குமூலத்தை உதயகுமாரின் தந்தை பெருமாளிடமிருந்து காவல் துறையினர் வாக்குமூலம் பெற்றனர். காவல் துறையினர் அத்துடன் மாணவர் உதயகுமார் இறந்ததாக கூறப்பட்ட விசாரணை முடிவுக்கு வந்தது என அறிக்கை விட்டது. பல்கலைக்கழக வளாகக் குளத்தில் இறந்தது மாணவர் உதயகுமார் இல்லை எனில், இறந்த நபர் யார் என்ற விவரம் காவல்துறை விசாரணை நடத்தவில்லை. எனவே மாணவர் உதயகுமார் இறப்பின் சர்ச்சை இதுவரை தொடர்ந்து தொடர்கிறது.

நீதியரசர் சந்துருவின் சுயசரிதை நூலில் உதயகுமார் மரண சர்ச்சை
-----------------------------------------------------------

நீதியரசர் கே. சந்துருவின் சுயசரிதை நூலில், உதயகுமார் மரண சர்ச்சையைக் குறிப்பிட்டுள்ளார்.

மேற்கோள்கள்
-----------

1. ↑  In doctorate lies stepping stone - DMK heir to get honorary degree usually reserved for CMs
2. ↑  Honorary Dr: More the Merrier
3. ↑  "கருணாநிதியின் கெளரவ டாக்டர் பட்டத்தை எதிர்த்த மாணவன் உதயகுமார் இறக்க காரணமான கட்சியா கருத்து சுதந்திரத்தை பற்றி பேசுகிறது?". 2019-10-22 அன்று மூலம் பரணிடப்பட்டது. 2019-10-22 அன்று பார்க்கப்பட்டது.
4. ↑  நீதிபதி சந்துருவின் சுயசரிதை நூலில் உதயகுமார் மரண சர்ச்சை
5. ↑  கருணாநிதிக்கு டாக்டர் பட்டம்.. விலாவரியாக சொன்ன நீதிபதி சந்துரு

வெளி இணைப்புகள்
---------------

* அண்ணாமலை பல்கலைக்கழகம் புதைத்தது பிணங்களை மட்டும் அல்ல - சமூக நீதியையும்
* முதலமைச்சர் கருணாநிதி, செத்துப்போன சிதம்பரம் உதயகுமார் குறித்து ஜஸ்டிஸ் கே.சந்துரு அவர்கள் பேட்டி